《游梁溪暮归》
元代·朱德润

古树呼风作雅音，石梁溪渡景沈沈。山横宿霭晓晴薄，人倚曲阑秋思深。

颍水空遗黄鹤恨，茂陵多感白头吟。栖迟莫厌归来晚，明月惊乌绕故林。

作者简介：（1294—1365）睢阳人，徙吴中，字泽民。工画山水人物，能诗，善书。仁宗延祐末荐授应奉翰林文字，兼国史院编修。英宗嗣位，出为镇东儒学提举，后弃官归。顺帝至正中，起为行中书省照磨，摄守长兴。有《存复斋集》。